SARL-NUUS SONDAG 04 November 2012 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika. Die SARL saai 
elke Sondag om (8:15 SAT `n nuusbulletin in Afrikaans en om (8:30 SAT in En- 
gels uit. Vir oudio gaan na www.sarl.org.za, klik op `'Amateur Radio Today” en 
volg die skakels soos aangedui. Vir oudio deur Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


STIL SLEUTEL 


Dit is met leedwese dat ons aankondig dat die sleutel van Joost Schuitemaker, 
ZS55, in die nag van 29 Oktober stil geraak het na `n stryd van maande teen 
kanker. Vir baie jare het Joost e-posherleidings d.m.v. pakketradio na see- 
vaarders gedoen. 


Ons innige meegevoel aan sy eggenote Marjoke, ZS$5V, familie en vriende. 
(POUSE) 

IN DIE NUUS VANDAG: 

AL OOIT DIE BOEK “MUTINY ON THE BOUNTY”?” GELEES? 
VOLGENDE SONDAG IS HERINNERINGSONDAG 

111 KANDIDATE SLAAG DIE RAE 

SARL-LIDMAATSKAP EN GEAFFILIEERDE KLUBS 


U luister na Z#S6SRL. Bly ingeskakel vir meer besonderhede oor hierdie en ander 
belangrike en interessante items. 


AL OOIT DIE BOEK “MUTINY ON THE BOUNTY”?” GELEES? 


Elke DX-operateur ken die storie van HMS Bounty en Pitcairn eiland, VP6: 
Gedurende 1789 het die Bounty — 'n klein driemasvaartuig gestuur deur die 
Britse Koninklike Vloot na die Stille oseaan op `n voorraadekspedisie. Die vaart 
was gevul met spanning tussen die bemanning en die kaptein, William Bligh. 
Nadat die die vaartuig `n vrag voedsel in Tahiti aan boord gelaai het, seil die 
Bounty na die Wes-Indiese eilande; die vaartuig het nooit sy bestemming bereik 
nie. In plaas daarvan het die bemanning onder leiding van Fletcher Christian 
gemuit. Hulle laat Bligh en sy lojale ondersteuners wegvaar in reddingsboot. 
Onder baie moeilikhede omstandighede het hulle die Hollandse hawe Kupang 
bereik. Christian en sy volgelinge het Pitcairn bereik waar hulle die Bounty 
vernietig het en op die eiland aangebly het. Verbygaande skepe was nooit bewus 
van die lewe daar nie tot die draai van die eeu. 


Die Bounty gebou in 1960 vir die rolprent “Mutiny on the Bounty” het op 
29 Oktober gesink nadat die orkaan Sandy langs die kus van Noord Carolina 
op pad na New Jersey beweeg het. 14 van die 16 bemanningslede is deur die 
Kuswag gered. Die Kaptein van die Bounty, Robin Walbridge, KD4OHZ, kon 
nie die reddingsbote haal nie en het vermoedelik verdrink. Claudene Christian, 
moontlik `n direkte afstammeling van Fletcher Christian het nie op mediese hulp 
reageer nie en is Maandagaand in die North Carolina hospitaal oorlede. 


Doug Faunt, N6TOS, van Oakland, Californië was een van die seevaarders wat 
deur die Kuswag gered is; Faunt het gedien as `n dekmatroos en die skip se 
elektrisiën. `n Bekende DXer en ARRL lewenslange lid, was in 2000 lid van 
die FOOAAA ekspedisiespan na Olipperton eiland. Hy was ook `n lid van die 
VP6DIA DX-ekspedisie na Dulcie eiland, asook gedurende 2007 lid van die DX- 
ekspedisie na Lashadweep. 


Volgens Spud Roscoe, VEIBG, het Faunt satelliettoerusting met Winlinkvermoë 
aan boord die Bounty gehad, maar hy was nie die skip se radio-offisier nie. “Om 
in replikavaartuie te vaar was 'n stokperdjie van Doug” het Roscoe aan die 
ARRL gesê. “Hy het voorheen oor die Groot Australiese Water met `n replika 
van die HMB Endeavour, Kaptein Cook se skip, gevaar. Hy was 'n bekwame 
matroos”. Roscoe was die radio-offisier aan boord die replika Bounty gedurende 
die oorspronklike seevaart na Frankryk gedurende 1962. 


Faunt het aan die ARRL verduidelik dat die Bounty se bemanning allerhande 
metodes probeer het, insluitend `n satellietfoon om om hulp te roep en daarna 
het hulle op HF geroep. Ons het die Maritieme Net probeer maar daar was geen 
kontak nie. Ons het Winlink aan boord gehad wat vir e-pos, die internet en 
Facebook gebruik was. Uiteindelik het ons 'n e-posadres na die kuswag gekry. 
Ons laaste kans, gebruik ons Winlink en stuur ons 'n e-pos vir hulp aan die 
kuswag. Minder as 'n uur later hoor ons `n (-130 vliegtuig en later ook 'n 
helikopter bokant ons. Volgens Faunt was dit Walbridge, die skeepskaptein, 
wat die noodboodskappe uitgestuur het. 


“Ek kan nie onthou hoe ek die vaartuig verlaat het nie” sê Faunt. “Ek het `n lang 
skof agter die rug gehad, toe begin ons sink. Ek was moeg gewees. Ek moes na 
die reddingsboot swem. Oral was touwerk , en ek met my klere probeer swem. 
Dit was baie moeilik. Terwyl ek na die boot swem, het ek vir lug opgekom en 'n 
balk het na my toe gekom. Uiteindelik het ek die reddingsboot bereik, maar kon 
nie opklim nie, ek het dit amper nie gehaal nie, ek was te moeg. My skeepmaats, 
reeds op die vaartuig, het my gehelp. Die twee reddingsvaartuie was ongeveer 
100 myl van die kus toe ons gered is. 


Dit was Donderdag, Oktober die 25ste toe die vaartuig uit Connecticut vertrek 
het. Die bemanning het bestaan uit 11 mans en 5 dames, waarvan die oud- 
erdomme tussen 20 en 66 was. Nadat hulle behandeling by die hospitaal in 
Elizabeth City ontvang het, is Faunt terug na sy tuiste in Kalifornië, waar hy 
op Woensdag die 31 ste Oktober aangekom het. “ek is op die uitkyk na `n nuwe 
boot om op te seil en `n DX-pedisie mee te maak,” het Faunt aan die ARRL 


gesê. “Dit was amateurradio wat my aan boord die Bounty gekry het, en dit 
was amateurradio wat my gered het.” 


Regtig 'n merkwaardige verhaal. 
VOLGENDE SONDAG IS HERINNERINGSONDAG 


Elke tweede Sondag in November saai die SARL `n spesiale kerkdiens gedurende 
die laaste 15 minute van Amateur Radio Today uit ter herinnering van almal 
wat hulle lewens gegee het ter verdediging van hul land. Die diens sal op 11 
November om 10:45 uitgesaai word en sal gelei word deur DS. Jan Kramer, 
ZSGJRK. Alle radioamateurs word versoek om as `n blyke van respek radiostilte 
tydens die diens te handhaaf. 


111 KANDIDATE SLAAG DIE RAE 


Gideon Jannasch sê die wagtyd vir die uitslae van die Oktober RAFE is iets van 
die verlede. `n Totaal van 111 kandidate het die eksamen geslaag. Die rede vir 
kandidate wat nog nie hulle roepseine ontvang het nie, is dat hulle nog nie alle 
dokumente ingedien het nie, hulle moet dit so gou doenlik indien. 


Die nuwe roepseine kan op www.sarl.co.za gesien word. Veels geluk aan al die 
suksesvolle kandidate, ons vertrou dat ons julle gou op die lug sal hoor. Aan 
alle ou radioamateurs, wees asb. geduldig met die nuwelinge en help hulle op 'n 
vriendelike manier. 


Weereens, baie welkom aan al die nuwe amateurs en ons vra sluit aan by die 
SARL indien dit nie alreeds gedoen is nie. Julle ontvang gratis lidmaatskap van 
die SARL tot 30 Junie 2013. 


SARL-LIDMAATSKAP EN GEAFFILIEERDE KLUBS 


Die SARL kondig ook met genoeë aan dat sy ledetal nou 1 500 oorskry. Dit 
sluit nog nie die nuwe lede, wat pas die RAE geslaag, in nie. Hierdie lede sal in 
die komende week bygevoeg word. 


Die SARL verwelkom Dennis Lightbody, ZSL1050, wat as lid by die liga aanges- 
luit het. Ons vertrou dat hy `n lang en gelukkige lidmaatskap met die SARL 
sal geniet. 

Gedurende die afgelope 2 weke het die volgende klubs ook met die SARL geaf- 
filieer: 


False Bay Amateur Radio Club ZS1FRC Highveld Amateur Radio Club 
ZSGHVB Overberg Amateurradioklub ZS1OAR Sasolburg Amateur Radio 
Club ZSASRK Suid Kaap Amateur Radio Club ZS1ISKR Vaal 'Triangle 
Amateur Radio Club ZS6VTB West Rand Amateur Radio Club ZS6WR 


Dit bring die aantal geaffilieerde klubs nou op 28 te staan. Vir 'n volledige lys 
van geaffilieerde klubs gaan na die SARL webblad en klik op Club Talk. 


KOMPETISIENUUS 


PEARS HEF DX KOMPETISIE 


Deelnemers neem asb. kennis dat die datum van 13 November, soos aangegee 
in die Kompetisie Blouboek, verkeerd is. Die regte datum is 13 November. 


Overberg amateurradioklub 


Gedurende die naweek 17/18 November vind die SARL se velddagkompetisie 
plaas. Die Overberg amateurradioklub Sal `n veldstasie by die @OTH van John, 
ZS1DI, en Judy, ZS1JEG, by Stanford bedryf. Die klub se jaareindbraai sal ook 
plaasvind tesame met 'n kattebakverkoping, jakkalsjag en `n uitstalling deur 
AWA waar hulle hoop om van die toerusting te gebruik. Daar SI kampeer- 
en braaigeriewe. Besoekers is welkom. Vir meer besonderhede, kontak Andre, 
ZS1AZ, by 028 514 2018 na 18:00 of Sam, ZS1OR, by 0738 250 0428. Dit behoort 
'n pretnaweek te wees. 


KLUBNUUS 


Op ZS4B, die Vrystaat Amateurradioklub, se Algemene Jaarvergadering op 26 
Oktober 2012 is die volgende lede tot die bestuur verkies: Voorsitter: Phillip 
Esterhuizen, ZS4PJ Visevoorsitter: Charl Brittz, ZS4ATZ Sekretaresse: Ellen 
de Bruin, ZSAEDB Hamnet: Johan van Zijl Bykomende lede: At van der Walt, 
Z7SAVS, en Danie de Bruin, ZSADA. 


HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak laag gaan 
wees. 'Tans is alle sigbare sonvlekke stabiel en die eens aktiewe Sonvlek 1 598 is 
besig om te vergaan. 


Vir diegene wat hulle eie frekwensievoorspellings wil doen, die verwagte effek- 
tiewe sonvlektelling vir die week is ongeveer 45. 


Amateurs gaan al die DX-bande van 20 tot 10 m geniet met 15 m wat die beste 
openinge gaan oplewer terwyl die 20 m net `n kortkop agter behoort te wees. 10 
m openinge gaan ook gereeld voorkom. 


Besoek gerus www.spaceweather.co.za vir meer inligting. 
DAGBOEK VAN GEBEURE 


13 November PEARS HF DX-kompetisie. 17 November - SARL se Nasionale 
Velddag begin om 10:00 UTC en duur tot 10:00 UTC op Sondag 18 November. 
18 November Logstate vir die RaDAR-kompetisie moet in wees na die Licht- 
enberg Amateurradioklub (LARK), Posbus 410, Lichtenburg, 2740 of per e-pos 
na zs6lrk@nwinternet.za.org. 


SARL-nuus nooi klubs en individue uit om nuusbrokkies van belang vir radioa- 
mateurs en kortgolf-luisteraars in te dien. Plaas nuusberigte - indien moontlik 
- in beide Engels en Afrikaans op www.sarl.org.za/newsinbox.asp, nie later nie 
as die Donderdag wat die bulletindatum voorafgaan. 


Die SARL nooi u om elke Sondagoggend om 10:00 SAT op 145,750 MHz in die 
Pretoria-omgewing te luister na “Amateur Radio Today”. Daar is herleidings 
Op 7 082, 7 205 en 17 760 kHz en ook 'n podcast deur ZS6RO. Vir oudiostrome 
en Echolink deur ZS6FOS, besoek www.sarl.org.za, klik op “Amateur Radio 
Today”, gaan na die groen kolom en klik op 'Listen on the web'. `n Heruitsending 
vind op Maandae om 18:30 UTC op 4 895 kHz plaas (Let op, `n nuwe tyd en 
frekwensie!). Ontvangsrapporte sal waardeer word. (Ons is in die besonder 
geinteresseerd in verslae oor ontvangs op 4 895 kHz aangesien dit naby aan 
die voorgestelde nuwe amateurtoekenning van 5 MHZ is. Ontvangsverslae uit 
alle gebied van Suid-Afrika sal waardevol wees vir ons aansoek aan OKOSA vir 
frekwensiestudies. Stuur verslae aan artoday@sarl.org.za. 


U het geluister na `n nuusbulletin van die Suid-Afrikaanse Radioliga, met ver- 
talings deur Luis de Bruin, ZS5LP, en dit is saamgestel deur George Honiball, 
ZSGONE. 


Dankie dat u geluister het, 73. 
/EX 


